Komission asetus (ETY) N:o 2807/83, annettu 22 päivänä syyskuuta 1983, jäsenvaltioiden kalansaalistietojen kirjaamista koskevista yksityiskohtaisista säännöistä



Virallinen lehti nro L 276 , 10/10/1983 s. 0001 - 0018

Suomenk. erityispainos Alue 4 Nide 1 s. 0103

Espanjank. erityispainos: Luku 04 Nide 2 s. 0138

Ruotsink. erityispainos Alue 4 Nide 1 s. 0103

Portugalink. erityispainos: Luku 04 Nide 2 s. 0138



KOMISSION ASETUS (ETY) N:o 2807/83, annettu 22 päivänä syyskuuta 1983, jäsenvaltioiden kalansaalistietojen kirjaamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisön kalavarojen säilyttämis- ja hallintojärjestelmän perustamisesta 25 päivänä tammikuuta 1983 annetun neuvoston asetuksen (ETY) N:o 170/83(), ottaa huomioon jäsenvaltioiden alusten harjoittamaa kalastustoimintaa koskevista tietyistä valvontatoimenpiteistä annetun neuvoston asetuksen (ETY) N:o 2057/82() ja erityisesti sen 13 artiklan, sekä katsoo, että asetuksen (ETY) N:o 2057/82 3 artiklassa säädetään, että jäsenvaltion lipun alla purjehtivan tai jäsenvaltiossa rekisteröidyn aluksen päällikön on pidettävä kalastustoimista aluspäiväkirjaa, yhdenmukaisten aluspäiväkirjojen avulla voidaan varmistaa, että yhteisön tasolla noudatetaan toteutettuja säilyttämistoimenpiteitä, ja niiden tulisi mahdollistaa se, että voimassa olevien sääntöjen noudattamista voitaisiin valvoa tehokkaammin samalla helpottaen kalakantoja ja niiden hyväksikäyttöä koskevien arvioiden tieteellistä tutkimusta, jäsenvaltioille myönnettyjen kiintiöiden noudattamisen takaamiseksi aluksen päällikön olisi laadittava saaliin purkaus- tai jälleenlaivausilmoitus, jossa täsmennetään aluksesta tosiasiallisesti puretut tai jälleenlaivatut määrät, nämä tiedot on välitettävä järjestelmällisesti ja asianmukaisin keinoin, jos saaliin aluksesta purkaminen tai jälleenlaivaus tapahtuu myöhemmin kuin 15 päivää pyynnin suorittamisen jälkeen, ja kalavarojen hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla 1. Päällikön on pidettävä asetuksessa (ETY) N:o 2057/82 säädettyä aluspäiväkirjaa kalastusvyöhykkeestä riippuen joko liitteessä I tai II olevan mallin mukaisesti kaikesta suurimman sallitun pyyntimäärän (TAC) alaisiin lajeihin kohdistuvasta kalastustoiminnasta edellä mainitun 3 artiklan 1 kohdassa mainituilla vastaavilla ICES- tai NAFO-alueilla. Liitteessä I olevaa aluspäiväkirjaa on käytettävä kaikkien muiden kalastusvyöhykkeiden paitsi NAFO 1 tai ICES V a) ja XIV-alueiden osalta; liitteessä II olevaa aluspäiväkirjaa on käytettävä viimeksi mainittujen osalta. Nämä aluspäiväkirjat on täytettävä liitteissä IV ja V annettujen ohjeiden mukaisesti. 2. Liitteessä I tai II olevaa aluspäiväkirjaa on myös pidettävä 1 kohdassa määriteltyjen edellytysten mukaisesti, jos alukset toimivat muiden kuin jäsenvaltioiden vesillä, jollei kyseinen kolmas maa nimenomaisesti vaadi toisenlaisen aluspäiväkirjan pitämistä. 3. Liitteissä VI ja VII annettuja koodeja on käytettävä merkittäessä käytetyt pyydykset ja saalislajit aluspäiväkirjaan asianomaisten otsikoiden alle. 2 artikla 1. Asetuksen (ETY) N:o 2057/82 6 artiklassa säädetty saaliin purkausilmoitus on tehtävä liitteessä I tai III olevan mallin mukaisesti. Jos saalis puretaan sen jäsenvaltion satamassa, jonka lipun alla alus purjehtii tai jossa se on rekisteröity, voidaan käyttää kyseisen jäsenvaltion yksilöimää mallia sillä edellytyksellä, että se sisältää vähintään liitteessä III olevat tiedot. 2. Asetuksen (ETY) N:o 2057/82 7 artiklassa säädetty jälleenlaivausilmoitus on tehtävä liitteessä I olevan mallin mukaisesti NAFO 1 tai ICES V a) ja XIV-alueisiin kuuluvia vesiä lukuun ottamatta. Viimeksi mainitussa tapauksessa on käytettävä tähän tarkoitukseen liitteessä III olevaa saaliin purkaus- tai jälleenlaivausilmoitusta. 3. Ilmoitukset on tehtävä liitteissä IV ja V annettujen ohjeiden mukaisesti. 3 artikla Siinä tapauksessa, että saalis puretaan tai jälleenlaivataan myöhemmin kuin 15 päivää pyynnin jälkeen, päällikön on asetuksen (ETY) N:o 2057/82 8 artiklan nojalla täsmennettävä sen jäsenvaltion viranomaisille, jonka lipun alla hänen aluksensa purjehtii tai jossa se on rekisteröity, seuraavat tiedot: - kaikkien edellisen tietojen antamisen jälkeen pyydettyjen, jälleenlaivattujen tai aluksesta purettujen lajien määrät kilogrammoina; - ICES tai NAFO-alue, jolta saalis on saatu; saaliit, jotka on saatu muun kuin jäsenvaltion vesialueilta tai sellaisilta vesiltä, jotka eivät kuulu minkään valtion suvereniteettiin tai lainkäyttövaltaan, ilmoitetaan erikseen. Nämä tiedot on ilmoitettava liitteen VIII määräysten mukaisesti 15 päivän väliajoin siitä päivästä lukien, jona ensimmäinen saalis saaatiin. 4 artikla Toimivaltaisen jäsenvaltion kalastustarkastuksesta vastaavan virkamiehen on voitava tarkastaa aluspäiväkirja tai saaliin purkaus- tai jälleenlaivausilmoitus asetuksen (ETY) N:o 2057/82 1 artiklan 1 kohdan mukaisesti sen varmistamiseksi, että noudatetaan säilyttämiseen ja valvontaan liittyviä ja erityisesti tämän asetuksen säännöksiä. 5 artikla 1. Jos liitteessä IV olevissa ohjeissa todetaan jonkin säännön soveltamisen olevan vapaaehtoista, voi jäsenvaltio, jonka lipun alla alus purjehtii tai jossa se on rekisteröity, vaatia, että kyseisen aluksen päällikkö noudattaa kyseistä sääntöä. 2. Sallittu poikkeama arvioitaessa aluksella pidettävien sellaisten kalojen määrää kilogrammoina, joille on määritetty TAC, on 20 prosenttia. Jos kaloja säilytetään laatikoissa, koreissa ja muissa säiliöissä, niiden lukumäärä on ilmoitettava tarkasti. 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 90 päivän kuluttua siitä, kun aluspäiväkirjat on toimitettu jäsenvaltioille. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä syyskuuta 1983. Komission puolesta Giorgios CONTOGEORGIS Komission jäsen () EYVL N:o L 24, 27.1.1983, s. 1 () EYVL N:o L 220, 29.7.1982, s. 1 LIITE I >KAAVION ALKU> EUROOPAN YHTEISOJEN ALUSPÄIVÄKIRJA >KAAVION LOOPU> LIITE II EUROOPAN YHTEISÖJEN ALUSPÄIVÄKIRJA NAFON OSA-ALUEELLE 1 JA ICES-ALUEILLE V a) ja XIV >KAAVION ALKU"KAAVION LOOPU> LIITE III EUROOPAN YHTEISÖJEN PURKAUS-/JÄLLEENLAIVAUSILMOITUS (1*) >KAAVION ALKU> >KAAVION LOOPU> (1*) Tarpeeton yliviivataan. LIITE IV OHJEET ALUSTEN PÄÄLLIKÖILLE, JOIDEN ON PIDETTÄVÄ LIITTEESSÄ I OLEVAN MALLIN MUKAISTA ALUSPÄIVÄKIRJAA JA JOIDEN ON TEHTÄVÄ SAALIIN PURKAUS- TAI JÄLLEENLAIVAUSILMOITUS LIITTEESSÄ I TAI III OLEVAN MALLIN MUKAISESTI 1 ALKUHUOMAUTUS Nämä ohjeet on tarkoitettu kaikille alusten päälliköille, joiden aluksilla on Euroopan talousyhteisön sääntelyn mukaan pidettävä aluspäiväkirjaa pyyntimatkan aikana ja joiden on satamaan palattuaan luovutettava saaliin purkaus- tai jälleenlaivausilmoitus. 2 ALUSPÄIVÄKIRJAA KOSKEVAT OHJEET 2.1 Yleinen sääntö 2.1.1 Alukset, joilla on pidettävä aluspäiväkirjaa 2.1.1.1 Kaikki muut vesialueet paitsi Skagerrak ja Kattegat Kaikkien päälliköiden, joiden kalastusalusten pituus on yli 10 metriä, on pidettävä aluspäiväkirjaa. Tämä sääntö ei koske pituudeltaan yli 10 metrin mutta alle 17 metrin aluksia, jos niillä tehdyt pyyntimatkat ovat enintään 24 tuntia laskettuna siitä hetkestä, kun alus lähtee satamasta siihen hetkeen, kun se palaa satamaan. 2.1.1.2 Skagerrak ja Kattegat Kaikkien päälliköiden, joiden kalastusalusten pituus on yli 12 metriä, on pidettävä aluspäiväkirjaa. 2.1.2 Aluspäiväkirjan täyttöohjeet - Aluspäiväkirjaa on täytettävä päivittäin viimeistään kello 24.00 sekä aluksen saapuessa satamaan. - Aluspäiväkirjaa on lisäksi täytettävä merillä suoritettavien tarkastusten yhteydessä. - Siihen on tehtävä kaikki pakolliset merkinnät. - Yhteisön tasolla vapaaehtoisina pidetyt säännöt voidaan jonkin jäsenvaltion niin halutessa määrätä pakollisiksi kyseisen jäsenvaltion lipun alla purjehtiville tai kyseisessä jäsenvaltiossa rekisteröidyille aluksille. Toimivaltaisten viranomaisten on annettava asiaa koskevat täydentävät ohjeet. 2.1.3 Aluspäiväkirjan täyttöohjeet kolmansien maiden vesillä - Jos kyseinen kolmas maa ei ole antanut erityisiä säännöksiä, on käytettävä yhteisön aluspäiväkirjaa. - Jos kolmas maa vaatii toisenlaisen aluspäiväkirjan käyttöä, käytetään sitä yhteisön aluspäiväkirjan asemesta. - Jos kolmas maa ei edellytä minkään tietyn aluspäiväkirjan käyttöä, mutta vaatii yhteisön merkinnöistä poikkeavia merkintöjä, on nämä merkinnät syytä tehdä. 2.2 Alusta koskevat tiedot Alusta tai tarvittaessa aluksia koskevat yleiset tiedot on merkittävä aluspäiväkirjaan kunkin sivun yläreunaan. Seuraavat tiedot merkitään vastaavien numeroiden kohdalle aluspäiväkirjan jokaiselle lehdelle: >TAULUKON PAIKKA> Jos kyseessä on parikalastus, toisen aluksen ja sen päällikön nimi sekä aluksen ulkoisen tunnuksen järjestysnumero on merkittävä sen aluksen tietojen alle, jota aluspäiväkirja koskee. Muiden alusten päälliköiden on myös pidettävä aluspäiväkirjaa. Heidän on ilmoitettava pyydetyt ja aluksella säilytetyt määrät siten, että saaliit viedään kirjoihin vain kerran. 2.3 Pyydyksiä koskevat tiedot >TAULUKON PAIKKA> 2.4 Kalastustoimintaa koskevat tiedot 2.4.1 Tietojen luonne Vaadittavat kalastustoimintaa koskevat tiedot on merkittävä vastaavien numeroiden kohdalle aluspäiväkirjan lehdelle. Merkinnät tehdään seuraavasti: >TAULUKON PAIKKA> Esimerkkejä: - ICES- tai NAFO-alue: viitataan aluspäiväkirjan kannen sisäpuolella olevissa kartoissa ilmoitettuihin ICES-alueisiin ja ilmoitetaan kyseisen alueen koodi. Esimerkki: IV a), VI b) tai VII g). - Tilastoruutu: Viitataan ICES:n tilastoruutuihin, jotka on ilmoitettu aluspäiväkirjan kansien sisäpuolella olevissa kartoissa. Kyseisiä alueita rajaavat leveys- ja pituuspiirit vastaavat kokonaisia astelukuja tai kokonaisia astelukuja lisättynä 30″:lla leveyspiirien osalta ja kokonaisia astelukuja pituuspiirien osalta. Numero- ja kirjainyhdistelmää käyttämällä ilmoitetaan tilastoruutu tai tilastoruudut, josta tai joista pääosa saaliista on saatu (esimerkiksi alue välillä 56° ja 56°30″ pohjoista leveyttä ja välillä 6° ja 7° itäistä pituutta vastaa koodia ICES 41/F6). Vapaaehtoisia merkintöjä voidaan kuitenkin tehdä kaikista tilastoruuduista, joissa kalastusalus on kalastanut päivän aikana. - Kolmannen maan kalastusvyöhyke: Ilmoitetaan tarvittaessa kolmannen maan kalastusvyöhyke tai vedet, jotka eivät kuulu minkään valtion suvereniteettiin tai lainkäyttövaltaan, käyttäen seuraavia aluspäiväkirjan kannen sisäpuolella olevissa kartoissa ilmoitettuja koodeja: >TAULUKON PAIKKA> 2.4.2 Pyydetyt ja aluksella säilytetyt määrät [aluspäiväkirjan viitenumero: (15)] Kaikista liitteessä VII luetelluista lajeista on tehtävä merkintä, jos aluksella olevat määrät ovat yli: - lohi: elopaino 10 kg, - muut: elopaino 50 kg. Merkinnät voidaan myös tehdä muista lajeista, jotka ovat sen jäsenvaltion laatimassa luettelossa, jonka lipun alla alus purjehtii tai jossa se on rekisteröity. Sarakkeen yläreunaan merkitty lajin nimi on ohjeellinen, ja se voidaan korvata toisella, jos sarakkeita ei ole tarpeeksi (jos sarakkeita on kaiken kaikkiaan liian vähän, käytetään uutta sivua). Tarvittaessa ilmoitetaan käytetty mittayksikkö ja keskimääräinen nettopaino kilogrammoina käytetyn yksikön (kori, laatikko jne.) sisällä olevaa elopainoa. 2.4.3 Vapaaehtoinen arvio poisheitetyistä kaloista [aluspäiväkirjan viitenumero: (16)] Ilmoitetaan poisheitetyt kalat mieluiten elopainona (kg) tai tarvittaessa käyttäen muuta kuin 15 kohdassa ilmoitettua mittayksikköä. Nämä tiedot on tarkoitettu ainoastaan tieteellisiin tarkoituksiin, ja niitä ei oteta huomioon laskettaessa kiintiöitä. 2.5 Aluspäiväkirjan merkintöjen ryhmittäminen - Jokainen merellä vietetty päivä merkitään omalle rivilleen. - Uusi rivi aloitetaan myös kalastettaessa samana päivänä uudella ICES-alueella. - Uusi rivi aloitetaan kalastettaessa samana päivänä toisella kalastusvyöhykkeellä. - Uusi sivu on aloitettava: - silloin, kun käytetään uutta pyydystä tai verkkoa, jossa on eri silmäkoko kuin viimeksi käytetyssä verkossa, - kaiken sellaisen kalastuksen osalta, joka suoritetaan jälleenlaivauksen tai saaliin välipurkauksen jälkeen. 3 SAALIIN PURKAUS-/JÄLLEENLAIVAUSILMOITUSTA KOSKEVAT OHJEET Yleissääntö Jokaisen pituudeltaan yli 10 metriä olevan kalastusaluksen päällikön, jonka alus purjehtii jäsenvaltion lipun alla tai on rekisteröity kyseisessä jäsenvaltiossa, tai hänen asiamiehensä on esitettävä jokaisen pyyntimatkan jälkeen saaliin purkausilmoitus purkauspaikan viranomaisille aluksen laskettua satamaan. Jos saalis jälleenlaivataan tai puretaan yhteisön alueen ulkopuolelle, aluksen päällikön on toimitettava saaliin purkaus-/jälleenlaivausilmoitukseen merkitsemänsä tiedot välittömästi sille valtiolle, jonka lipun alla hänen aluksensa purjehtii tai jossa se on rekisteröity. Jos kyseessä on jälleenlaivaus, kalastusaluksen päällikön on merkittävä määrät jälleenlaivausilmoitukseen. Vastaanottavan aluksen päällikölle on luovutettava jäljennös jälleenlaivausilmoituksesta. Kalastusaluksen päällikön täyttämän T2M-tulliasiakirjan alkuperäiskappale on luovutettava vastaanottavan aluksen päällikölle. Annettavat tiedot Aluksesta puretut määrät tai arvio jälleenlaivatuista määristä merkitään kunkin lajin osalta liitteessä I tarkoitettuun ilmoitukseen, mutta ainoastaan viimeisen käytetyn sivun alaosaan, seuraavasti: - Kalan jalostusaste [aluspäiväkirjan viitenumero (17)] "Jalostusaste" tarkoittaa tapaa, jolla kala on jalostettu. Ilmoitetaan mahdollinen jalostustapa: PER tarkoittaa perkaamista, PÄÄ pään poistoa, FILE fileointia jne. Jos mitään jalostusta ei ole tehty, ilmoitetaan KOKO tarkoittaen kokonaista kalaa. - Aluksesta purettujen määrien mittayksikkö [aluspäiväkirjan viitenumero (18)] Ilmoitetaan saaliista purettaessa käytetty mittayksikkö (esimerkiksi korit, laatikot jne.) ja tämän yksikön kalojen nettopaino kilogrammoina. Kyseinen yksikkö voi olla eri kuin aluspäiväkirjassa käytetty yksikkö. - Aluksesta puretun/jälleenlaivatun saaliin kokonaispaino lajeittain [aluspäiväkirjan viitenumero (19)] Ilmoitetaan aluksesta tosiasiallisesti purettujen tai jälleenlaivattujen määrien paino kaikkien liitteessä VII lueteltujen lajien osalta. Painon tulee vastata kalan painoa sellaisena kuin se oli aluksesta purettaessa eli aluksella mahdollisesti suoritetun jalostamisen jälkeen. Jäsenvaltion toimivaltainen laitos käyttää myöhemmin muuntokertoimia laskiessaan vastaavaa elopainoa. - ICES-/NAFO-alue ja kolmannen maan kalastusvyöhyke [aluspäiväkirjan viitenumero (22)] Merkintä on vapaaehtoinen aluksille, joiden on pidettävä aluspäiväkirjaa: ilmoitetaan se ICES- tai NAFO-alue, jossa pyynti on suoritettu. 4 ALUSPÄIVÄKIRJAA JA SAALIIN PURKAUS-/JÄLLEENLAIVAUSILMOITUSTA KOSKEVAT YLEISET MÄÄRÄYKSET 4.1 Täyttämismenettely 4.1.1 Aluspäiväkirjaan ja saaliin purkaus-/jälleenlaivausilmoitukseen tehtyjen merkintöjen on oltava luettavia ja häviämättömiä. 4.1.2 Aluspäiväkirjaan tai saaliin purkaus-/jälleenlaivausilmoitukseen tehtyjä merkintöjä ei saa pyyhkiä pois tai muuttaa. Virheellisen merkinnän päälle on vedettävä viiva, ja sen jälkeen on tehtävä uusi merkintä sekä merkittävä päällikön tai hänen asiamiehensä nimikirjaimet. 4.1.3 Alusta kohti on täytettävä vähintään yksi saaliin purkausilmoitus. Jälleenlaivausilmoitus on täytettävä jokaisesta suoritetusta jälleenlaivauksesta. 4.1.4 Päällikön on vahvistettava nimikirjaimillaan jokainen aluspäiväkirjan rivi. Päällikön on allekirjoitettava jokainen aluspäiväkirjan sivu mahdollisine jälleenlaivausilmoituksineen. Päällikön tai hänen asiamiehensä on allekirjoitettava saaliin purkausilmoitus. 4.2 Lähetysmenettely 4.2.1 Jos saalis puretaan sen jäsenvaltion satamaan, jonka lipun alla alus purjehtii tai jossa se on rekisteröity, aluspäiväkirjan ja purkausilmoituksen alkuperäiskappale(et) on luovutettava tai lähetettävä 48 tunnin kuluessa purkamisesta. 4.2.2 Jos saalis puretaan muuhun kuin siihen jäsenvaltioon, jonka lipun alla alus purjehtii tai jossa se on rekisteröity, purkausilmoituksen ensimmäinen jäljennöskappale on luovutettava tai lähetettävä kyseisen valtion toimivaltaisille viranomaisille. Aluspäiväkirjan alkuperäiskappale(et) sekä purkausilmoituksen alkuperäiskappale on lähetettävä 48 tunnin kuluessa purkamisesta sen valtion toimivaltaisille viranomaisille, jonka lipun alla alus purjehtii tai jossa se on rekisteröity. 4.2.3 Jos saalis puretaan kolmanteen maahan, aluspäiväkirjan alkuperäiskappale(et) sekä purkausilmoituksen alkuperäiskappale on lähetettävä 48 tunnin kuluessa purkamisesta sen valtion toimivaltaisille viranomaisille, jonka lipun alla alus purjehtii tai jossa se on rekisteröity. 4.2.4 Jos yhteisön satamaan puretaan jälleenlaivauksen yhteydessä vastaanotettuja määriä, edellä 3 kohdan mukaisesti vastaanotettu jäljennös jälleenlaivausilmoituksesta on luovutettava tai lähetettävä toimivaltaisille viranomaisille. 4.2.5 Jos suoritetaan jälleenlaivaus jäsenvaltion lipun alla purjehtivaan tai kyseisessä jäsenvaltiossa rekisteröityyn alukseen, jälleenlaivausilmoituksen ensimmäinen jäljennöskappale on luovutettava kalat vastaanottaneen aluksen päällikölle. Kyseisen asiakirjan alkuperäiskappale on luovutettava tai lähetettävä, tapauksen mukaan, sen jäsenvaltion toimivaltaisille viranomaisille, jonka lipun alla alus purjehtii tai jossa se on rekisteröity, 48 tunnin kuluessa purkamisesta tai satamaan tulosta. 4.2.6 Jos jälleenlaivaus suoritetaan kolmannen maan lipun alla purjehtivaan alukseen, kyseisen asiakirjan alkuperäiskappale on luovutettava tai lähetettävä, tapauksen mukaan, mahdollisimman pian sen valtion toimivaltaisille viranomaisille, jonka lipun alla kalastusalus purjehtii tai jossa se on rekisteröity. 4.2.7 Jos päällikkö on estynyt lähettämästä asetetussa määräajassa aluspäiväkirjan alkuperäiskappaletta tai -kappaleita ja saaliin purkaus- tai jälleenlaivausilmoituksen alkuperäiskappaletta tai -kappaleita sen valtion toimivaltaisille viranomaisille, jonka lipun alla alus purjehtii tai jossa se on rekisteröity, purkausilmoituksista liitteissä I tai III vaaditut tiedot on toimitettava asianomaisille viranomaisille radioteitse tai jollakin muulla tavalla. 4.3 Päällikön velvollisuudet aluspäiväkirjan sekä saaliin purkaus- ja jälleenlaivausilmoituksen osalta 4.3.1 Aluksen päällikön on nimikirjaimillaan ja allekirjoituksellaan todistettava, että arviot määristä on merkitty ymmärrettävästi aluspäiväkirjaan ja jälleenlaivausilmoitukseen. 4.3.2 Aluksen päällikön on nimikirjaimillansa ja allekirjoituksellansa todistettava, että aluspäiväkirjaan ja jälleenlaivausilmoitukseen tehdyt muut kuin määriä koskevat merkinnät sekä kaikki saaliin purkausilmoituksessa olevat merkinnät pitävät paikkansa. 4.4 Aluspäiväkirjan jäljennöksiä säilytetään yksi vuosi. LIITE V OHJEET ALUSTEN PÄÄLLIKÖILLE, JOIDEN ON PIDETTÄVÄ LIITTEESSÄ II OLEVAN MALLIN MUKAISTA ALUSPÄIVÄKIRJAA JA JOIDEN ON TEHTÄVÄ SAALIIN PURKAUS- TAI JÄLLEENLAIVAUSILMOITUS LIITTEESSÄ III OLEVAN MALLIN MUKAISESTI 1 ALKUHUOMAUTUS Nämä ohjeet on tarkoitettu kaikille alusten päälliköille, joiden aluksilla on Euroopan talousyhteisön sääntelyn mukaan pidettävä aluspäiväkirjaa pyyntimatkan aikana ja joiden on satamaan palattuaan luovutettava saaliin purkaus- tai jälleenlaivausilmoitus. 2 ALUSPÄIVÄKIRJAA KOSKEVAT OHJEET 2.1 Yleinen sääntö 2.1.1 Alukset, joilla on pidettävä aluspäiväkirjaa Kaikkien päälliköiden, joiden kalastusalusten pituus on yli 10 m, on pidettävä aluspäiväkirjaa. Tämä sääntö ei koske pituudeltaan yli 10 metrin mutta alle 17 metrin aluksia, jos niiden suorittamat pyyntimatkat ovat enintään 24 tuntia laskettuna siitä hetkestä, kun alus lähtee satamasta siihen hetkeen, kun se palaa satamaan. 2.1.2 Aluspäiväkirjan täyttöohjeet - Aluspäiväkirjaa on täytettävä päivittäin viimeistään kello 24.00 sekä aluksen saapuessa satamaan. - Aluspäiväkirjaa on lisäksi täytettävä merillä suoritettavien tarkastusten yhteydessä. - Siihen on tehtävä kaikki pakolliset merkinnät. - Yhteisön tasolla vapaaehtoisiksi katsotut säännöt voidaan jonkin jäsenvaltion niin halutessa määrätä pakollisiksi kyseisen jäsenvaltion lipun alla purjehtiville tai kyseisessä jäsenvaltiossa rekisteröidyille aluksille. Tällöin toimivaltaisten viranomaisten on annettava asiaa koskevat täydentävät ohjeet. 2.2 Alusta koskevat tiedot Alusta tai tarvittaessa aluksia koskevat yleiset tiedot on merkittävä aluspäiväkirjaan kunkin sivun yläreunaan. Jos kyseessä on parikalastus, toisen aluksen ja sen päällikön nimi sekä aluksen ulkoisen tunnuksen järjestysnumero on merkittävä sitä alusta koskevien tietojen alle, jota aluspäiväkirja koskee. Muiden alusten päälliköiden on myös pidettävä aluspäiväkirjaa. Heidän on ilmoitettava pyydetyt ja aluksella säilytetyt määrät siten, että saaliit viedään kirjoihin vain kerran. 2.3 Pyydyksiä koskevat tiedot - pyydykset: pyydystyyppi on ilmoitettava käyttäen liitteen VI sarakkeessa 1 olevaa koodia. - silmäkoko millimetreissä. 2.4 Kalastustoimintaa koskevat tiedot 2.4.1 Tietojen luonne Vaadittavat kalastustoimintaa koskevat tiedot on täytettävä kustakin kalastustoimesta aluspäiväkirjan lehdellä oleviin vastaaviin kohtiin. Ilmoitetaan kohdassa: - kalastustoimen aloitusaika: kellonaika - kalastustoimen päättymisaika: kellonaika - kalastustoimien kesto: kalastustoimen alkamisen ja päättymisen välinen aika tunteina - sijainti: leveys- ja pituusaste. Esimerkkejä - ICES- tai NAFO-alue: viitataan aluspäiväkirjan kannen sisäpuolella olevissa kartoissa ilmoitettuihin ICES-alueisiin ja ilmoitetaan kyseisen alueen koodi. Esimerkki: V a) tai NAFO 1. 2.4.2 Pyydetyt ja aluksella säilytetyt määrät Kaikista liitteessä VII luetelluista lajeista on tehtävä merkintä, jos määrät ovat yli: - katkaravut ja lohi: elopaino 10 kg, - muut: elopaino 50 kg. Merkintöjä voidaan myös tehdä muista lajeista, jos ne ovat sen jäsenvaltion laatimassa luettelossa, jonka lipun alla alus purjehtii tai jossa se on rekisteröity. Sarakkeen yläreunaan merkitty lajin nimi on ohjeellinen, ja se voidaan korvata toisella, jos sarakkeita ei ole tarpeeksi (jos sarakkeita on kaiken kaikkiaan liian vähän, käytetään uutta sivua). 2.4.3 Arvio poisheitetyistä kaloista Ilmoitetaan poisheitetyt kalat elopainona (kg) tai tarvittaessa käyttäen muuta mittayksikköä. Nämä tiedot on tarkoitettu ainoastaan tieteellisiin tarkoituksiin, ja niitä ei oteta huomioon laskettaessa kiintiöitä. 2.5 Aluspäiväkirjan tietojen ryhmittely Aluspäiväkirjaa on täytettävä päivittäin, ja jokainen kalastustoimi on kirjoitettava omalle rivillensä. 3 SAALIIN PURKAUS-/JÄLLEENLAIVAUSILMOITUSTA KOSKEVAT OHJEET Yleissääntö Jokaisen pituudeltaan yli 10 metriä olevan kalastusaluksen päällikön, jonka alus purjehtii jäsenvaltion lipun alla tai on rekisteröity kyseisessä jäsenvaltiossa, tai tämän asiamiehen on luovutettava jokaisen pyyntimatkan jälkeen saaliin purkausilmoitus purkauspaikan viranomaisille aluksen tultua satamaan. Jos saalis jälleenlaivataan tai puretaan yhteisön alueen ulkopuolelle, päällikön on toimitettava purkaus-/jälleenlaivausilmoitukseen merkitsemänsä tiedot välittömästi sille valtiolle, jonka lipun alla hänen aluksensa purjehtii tai jossa se on rekisteröity. Jos kyseessä on jälleenlaivaus, kalastusaluksen päällikön on merkittävä määrät jälleenlaivausilmoitukseen. Vastaanottavan aluksen päällikölle on luovutettava jäljennös jälleenlaivausilmoituksesta. Kalastusaluksen päällikön täyttämän T2M-tulliasiakirjan alkuperäiskappale on luovutettava vastaanottavan aluksen päällikölle. Annettavat tiedot Aluksesta puretut määrät tai arvio jälleenlaivatuista määristä merkitään kunkin lajin osalta liitteessä I tarkoitettuun ilmoitukseen, mutta ainoastaan viimeisen käytetyn sivun alaosaan,seuraavasti: - ICES-/NAFO-alue ja kolmannen maan kalastusvyöhyke Merkintä on vapaaehtoinen aluksille, joiden pidettävä aluspäiväkirjaa: ilmoitetaan se ICES- tai NAFO-alue, jossa pääosa saaliista on saatu. - Kalan jalostusaste "Jalostusaste" tarkoittaa kalan jalostustapaa. Ilmoitetaan mahdollinen jalostustapa: PER tarkoittaa perkaamista, PÄÄ pään poistoa, FILE fileointia jne. Jos mitään jalostusta ei ole tehty, ilmoitetaan KOKO tarkoittaen kokonaista kalaa. - Aluksesta purettujen määrien mittayksikkö Ilmoitetaan saalista purettaessa käytetty mittayksikkö (esimerkiksi korit, laatikot jne.) ja kalojen nettopaino kilogrammoina tästä yksiköstä. Tämä yksikkö voi olla eri kuin aluspäiväkirjassa käytetty yksikkö. - Aluksesta puretun/jälleenlaivatun saaliin kokonaispaino lajeittain Ilmoitetaan aluksesta tosiasiallisesti purettujen tai jälleenlaivattujen määrien paino kaikkien liitteessä VII lueteltujen lajien osalta. Tämä paino vastaa kalan painoa sellaisena kuin se oli purettaessa eli aluksella mahdollisesti suoritetun jalostamisen jälkeen. Jäsenvaltion toimivaltainen laitos käyttää myöhemmin muuntokertoimia laskiessaan vastaavaa elopainoa. 4 ALUSPÄIVÄKIRJAA JA SAALIIN PURKAUS-/JÄLLEENLAIVAUSILMOITUSTA KOSKEVAT YLEISET MÄÄRÄYKSET 4.1 Täyttämismenettely 4.1.1 Aluspäiväkirjaan ja saaliin purkaus-/jälleenlaivausilmoitukseen tehtyjen merkintöjen on oltava luettavia ja häviämättömiä. 4.1.2 Aluspäiväkirjaan tai saaliin purkaus-/jälleenlaivausilmoitukseen tehtyjä merkintöjä ei saa pyyhkiä pois tai muuttaa. Virheellisen merkinnän päälle on vedettävä viiva, ja sen jälkeen on tehtävä uusi merkintä sekä merkittävä päällikön tai hänen asiamiehensä nimikirjaimet. 4.1.3 Alusta kohti on täytettävä vähintään yksi saaliin purkausilmoitus. Jälleenlaivausilmoitus on täytettävä jokaisesta suoritetusta jälleenlaivauksesta. 4.1.4 Päällikön on allekirjoitettava jokainen aluspäiväkirjan sivu. Päällikön tai hänen asiamiehensä on allekirjoitettava saaliin purkausilmoitus. 4.2 Lähetysmenettely 4.2.1 Jos saalis puretaan sen jäsenvaltion satamaan, jonka lipun alla alus purjehtii tai jossa se on rekisteröity, aluspäiväkirjan ja purkausilmoituksen alkuperäiskappale(et) on luovutettava tai lähetettävä 48 tunnin kuluessa purkamisesta. 4.2.2 Jos saalis puretaan muuhun kuin siihen jäsenvaltioon, jonka lipun alla alus purjehtii tai jossa se on rekisteröity, purkausilmoituksen ensimmäinen jäljennöskappale on luovutettava tai lähetettävä kyseisen valtion toimivaltaisille viranomaisille. Aluspäiväkirjan alkuperäiskappale(et) sekä purkausilmoituksen alkuperäiskappale on lähetettävä 48 tunnin kuluessa purkamisesta sen valtion toimivaltaisille viranomaisille, jonka lipun alla alus purjehtii tai jossa se on rekisteröity. 4.2.3 Jos saalis puretaan kolmanteen maahan, aluspäiväkirjan alkuperäiskappale(et) sekä purkausilmoituksen alkuperäiskappale on lähetettävä 48 tunnin kuluessa purkamisesta sen valtion toimivaltaisille viranomaisille, jonka lipun alla alus purjehtii tai jossa se on rekisteröity. 4.2.4 Jos yhteisön satamaan puretaan jälleenlaivauksen yhteydessä vastaanotettuja määriä, edellä 3 kohdan mukaisesti vastaanotettu jäljennös jälleenlaivausilmoituksesta on luovutettava tai lähetettävä toimivaltaisille viranomaisille. 4.2.5 Jos suoritetaan jälleenlaivaus jäsenvaltion lipun alla purjehtivaan tai kyseisessä jäsenvaltiossa rekisteröityyn alukseen, jälleenlaivausilmoituksen ensimmäinen jäljennöskappale on luovutettava saaliin vastaanottaneen aluksen päällikölle. Kyseisen asiakirjan alkuperäiskappale on vaadittaessa luovutettava tai lähetettävä, tapauksen mukaan, sen jäsenvaltion toimivaltaisille viranomaisille, jonka lipun alla alus purjehtii tai jossa se on rekisteröity, 48 tunnin kuluessa purkamisesta tai satamaan tulosta. 4.2.6 Jos jälleenlaivaus suoritetaan kolmannen maan lipun alla purjehtivaan alukseen, kyseisen asiakirjan alkuperäiskappale on luovutettava tai lähetettävä,tapauksen mukaan, mahdollisimman pian sen valtion toimivaltaisille viranomaisille, jonka lipun alla kalastusalus purjehtii. 4.2.7 Jos aluksen päällikkö on estynyt lähettämästä asetetussa määräajassa aluspäiväkirjan alkuperäiskappaletta tai -kappaleita ja saaliin purkaus- tai jälleenlaivausilmoituksen alkuperäiskappaletta tai -kappaleita sen valtion toimivaltaisille viranomaisille, jonka lipun alla alus purjehtii tai jossa se on rekisteröity, saaliin purkausilmoituksien osalta liitteissä I tai III vaaditut tiedot on toimitettava asianomaisille viranomaisille radioteitse tai jollakin muulla tavalla. 4.3 Aluksen päällikön velvollisuudet aluspäiväkirjan sekä saaliin purkaus- ja jälleenlaivausilmoituksen osalta 4.3.1 Aluksen päällikön on nimikirjaimillansa ja allekirjoituksellansa todistettava, että arviot määristä on merkitty ymmärrettävästi aluspäiväkirjaan ja jälleenlaivausilmoitukseen. 4.3.2 Aluksen päällikön on nimikirjaimillansa ja allekirjoituksellansa todistettava, että aluspäiväkirjaan ja jälleenlaivausilmoitukseen tehdyt muut kuin määriä koskevat merkinnät sekä kaikki saaliin purkausilmoituksessa olevat merkinnät ovat todenmukaisia. 4.4 Aluspäiväkirjan jäljennöksiä säilytetään yksi vuosi. LIITE VI >TAULUKON PAIKKA> LIITE VII LUETTELO SAALISKALOISTA, JOIDEN MERKITSEMINEN ALUSPÄIVÄKIRJAAN ON PAKOLLISTA 1 Euroopan vedet (Grönlantia lukuun ottamatta) >TAULUKON PAIKKA> 2 Grönlannin vedet [ICES V a), XIV ja NAFO 1 -alueet] >TAULUKON PAIKKA> 3 Pohjois-Amerikan vesialueet (NAFO 3 Ps -alue) >TAULUKON PAIKKA> LIITE VIII RADIOLÄHETYSOHJEET 1 Jos saaliin purkaminen tai jälleenlaivaus suoritetaan yli 15 päivää pyynnin jälkeen, on annettava seuraavat tiedot: - kunkin liitteessä VII olevan lajin saaliit, jotka on pidetty aluksella, jälleenlaivattu tai purettu aluksesta yhteisön kalastusvyöhykkeen ulkopuolella sen jälkeen, kun tietoja on viimeksi annettu (kilogrammoina) - ICES- tai NAFO-alue, jolla saalis on saatu; saaliit, jotka on saatu muiden kuin jäsenvaltioiden vesialueilla tai vesillä, jotka eivät kuulu minkään valtion suvereniteettiin tai lainkäyttövaltaan,on ilmoitettava erikseen. 2 Edellä 1 kohdan tiedot on lähetettävä tavallisesti käytettyjen radioasemien kautta siten, että niitä edeltää aluksen nimi, radiokutsutunnus ja aluksen ulkoinen tunnus sekä aluksen päällikön nimi. Jos alus on estynyt lähettämästä viestiä, jokin toinen alus voi lähettää sen tämän puolesta tai se voidaan lähettää jollakin muulla tavalla. 3 Aluksen päällikön on toteutettava tarvittavat toimenpiteet, jotta radioasemille lähetetyt tiedot voidaan välittää kirjallisina toimivaltaisille viranomaisille.